Dominique Jean Larrey
Dominique Jean Larrey var en fransk militærkirurg, der som Napoleons generallæge ledsagede ham på alle hans felttog.
På Larreys initiativ blev forbindingspladserne, der indtil da havde befundet sig mange kilometer bag fronten, trukket helt frem i forreste linje, således at de sårede på små hestetrukne kærrer (ambulances volantes) hurtigt kunne komme under kompetent behandling. Larrey indførte også prioritering af behandling (triage), hvorved de alvorligste læsioner uanset den såredes militære rang blev behandlet først.